དེའི་ཚེ་གཡུལ་ངོར་བརྟན་པ་སྤུན་ལྔས་སྲིན་པོའི་བུ་མོ་གཅིག་ཁྱིམ་ཐབ་ཏུ་བླངས་ཏེ་ཁྱིམ་ཐབ་ཏུ་སུ་ཉལ་དུ་འགྲོ་བ་དེས་ང་ཡོད་ཅེས་པ་སྟོན་པའི་བརྡར་སྒོའི་ཐོད་དུ་མཆིལ་ལྷམ་བཀལ་ཏེ་འགྲོ་དགོས་པར་བྱས།སྟབས་མ་ལེགས་པ་ཞིག་ལ།ཉིན་ཞིག་གཡུལ་ངོར་བརྟན་པས་ལྷམ་སྒོ་སྟེང་དུ་བཀལ་ཏེ་ཁྱིམ་ཐབ་དང་ཉལ་དུ་སོང་བའི་ཚེ་བྱི་བས་ལྷམ་གྱི་འདོགས་ཐག་བཅད་དེ་ས་ལ་ལྷུང་བ་ཁྱིས་རྙེད་དེ་ཟོས་པས།དེའི་མཇུག་ཐོགས་སུ་སྲིད་སྒྲུབ་ཀྱིས་ལྷམ་བཀལ་བ་མི་འདུག་སྟབས་ཁང་བའི་ནང་དུ་བརྟོལ་བའི་ཚེ།གཡུལ་ངོར་བརྟན་པ་ཁྱིམ་ཐབ་དང་ཉལ་ཡོད་པ་ངོ་ཚ་བར་བྱས་པའི་བྱས་ཉེས་ལ་བརྟེན་ནས་མི་ལོ་བཅུ་གཉིས་ལ་ཡུལ་བྱོལ་དུ་སོང་ནས་ཚངས་སྤྱོད་ལ་གནས་དགོས་པར་གྱུར།དེར་བྲན་མོ་ཨུ་ལུ་པི་བྱ་བས་སྲིད་སྒྲུབ་ལ་ཁོང་དྲཽ་པ་དི་ཁོ་ན་ལ་ཚངས་སྤྱོད་བསྟེན་དགོས་ཚུལ་ལས།གཞན་དང་མཉམ་དུ་ཚངས་སྤྱོད་ལ་གནས་མི་དགོས་པའི་བཞམས་པ་བྱས་པའི་མཐར།ཁྱུབ་འཇུག་གི་སྤུན་མཆེད་ལེགས་བཟང་མ་དང་གཉེན་བསྒྲིགས་ཏེ་ཨ་བྷི་མ་ནྱུ་བྱ་བའི་བུ་ཞིག་བཙས་ཤིང་།དེ་བཞིན་དུ་དྲཽ་པ་དིས་ཀྱང་སྤུན་རེར་བུ་རེ་བཙས་སོ།།